અમદાવાદ: શહેરના એસજી હાઇવે પર આવેલા સેન્ચુરી ટાવરમાં મહિલાને બંધક બનાવી ઘરઘાટી પતિ-પત્ની અને અન્ય શખસ દ્વારા રૂ. ૯ લાખની મતાની લૂંટના મામલે પોલીસ તપાસમાં જણાયું છે કે આરોપીઓએ ભાગવા માટે રિક્ષાનો ઉપયોગ કર્યો હતો. આરોપી બે શખસોએ ફરિયાદી મહિલાને બાંધી દીધી ત્યારે આરોપી મહિલા નીચે રિક્ષા બોલાવવા ગઇ હતી અને રિક્ષાચાલકને નીચે ઊભા રહેવાનું જણાવી ઘરમાંથી બેગ લઇ ફરાર થઇ ગયા હતા. પોલીસે હાલ રિક્ષા નંબરના આધારે રિક્ષાચાલકની પૂછપરછ શરૂ કરી હોવાનું જાણવા મળ્યું છે.